Γιώργος Φούντας

Ο Γιώργος Φούντας (Μαυρολιθάρι Φωκίδας, 13 Φεβρουαρίου 1924 – Αθήνα, 28 Νοεμβρίου 2010) ήταν 'Έλληνας ηθοποιός, από τους σημαντικότερους του κινηματογράφου, του θεάτρου και της τηλεόρασης, γνωστός εκτός άλλων και για τον ρόλο του στην ταινία Στέλλα (1955), του Μιχάλη Κακογιάννη. Συμμετείχε σε πολλές ακόμη διακεκριμένες ταινίες, των δεκαετιών του 1950 και 1960, μεταξύ των οποίων οι Μαγική πόλη (1954), Το κορίτσι με τα μαύρα (1956), Ποτέ την Κυριακή (1960) και Τα κόκκινα φανάρια (1963), ενώ εμφανίστηκε και στις ξένες παραγωγές Αμέρικα, Αμέρικα (1963) και Αλέξης Ζορμπάς (1964). Η σημαντικότερη στιγμή του στην τηλεόραση, είναι ο ρόλος του στην σειρά Ο Χριστός ξανασταυρώνεται (1975-1976).

Βιογραφικό
Ο Γιώργος Φούντας γεννήθηκε στις 13 Φεβρουαρίου 1924, στο Μαυρολιθάρι Φωκίδας. Πατέρας του ο Ευθύμιος Φούντας (Καμαράκης) και μητέρα του η Αγγελική το γένος Καδδά σε μια οικογένεια με πέντε αδέρφια τον Παναγιώτη, την Μαργαρίτα, την Ευφροσύνη, την Λουκία και τον Σωτήρη. Ενώ ήταν ακόμη μικρός, εγκαταστάθηκαν στην Αθήνα και συγκεκριμένα στη Ριζούπολη. Τελειώνοντας το Δημοτικό, άρχισε να εργάζεται στο γαλατάδικο του πατέρα του στου Ψυρρή. 

Το 1944 ο Φούντας εμφανίστηκε στην ταινία Χειροκροτήματα του Γιώργου Τζαβέλλα, που θεωρείται η σημαντικότερη ταινία που γυρίστηκε κατά τη διάρκεια της Κατοχής.Karalis (2012), σελ. 36. Στη συνέχεια σπούδασε υποκριτική στη Δραματική Σχολή του Ωδείου Αθηνών, όπου μαθήτευσε κοντά στους Αιμίλιο Βεάκη, Δημήτρη Ροντήρη και Κώστα Μουσούρη, ενώ παράλληλα ασχολούνταν με το ποδόσφαιρο, ως παίκτης της αναπληρωματικής ομάδας της ΑΕΚ. Σε μικρή ηλικία ασχολήθηκε επίσης (ερασιτεχνικά) με τη σφαίρα, το δίσκο και την πυγμαχίαΣυνέντευξη του ηθοποιού στο δημοσιογράφο Τέρενς Κουίκ στην εφημερίδα "Έθνος" στο φύλλο της 13 Οκτωβρίου 1967, με τίτλο: "Ο Γ. Φούντας καταρτίζει την Εθνική μας ομάδα!". Στο θέατρο εμφανίστηκε για πρώτη φορά στην παράσταση Νυφιάτικο τραγούδι του Νότη Περγιάλη. 

Σταδιακά άρχισε να εμφανίζεται όλο και περισσότερο σε κινηματογραφικές ταινίες, όπως η Καταδρομή στο Αιγαίο (1946) του Μ. Καραγάτση και Νεκρή πολιτεία (1951) του Φρίξου Ηλιάδη. Το 1954 πρωταγωνίστησε στην πρώτη ταινία του Νίκου Κούνδουρου, Μαγική πόλη, μέσω της οποίας έγινε ευρύτερα γνωστός. 

Το 1955 ο Φούντας εμφανίστηκε στη Στέλλα, σε σκηνοθεσία του Μιχάλη Κακογιάννη. Στην ταινία αυτή περιέχεται μια από τις πλέον εμβληματικές σκηνές του ελληνικού κινηματογράφου, κατά την οποία ακούγεται η ατάκα «Φύγε Στέλλα, κρατάω μαχαίρι!». Η Στέλλα προκάλεσε ιδιαίτερη αίσθηση σε διεθνές επίπεδο ιδιαίτερα για την ερμηνεία της Μελίνας Μερκούρη, και προτάθηκε για το Χρυσό Φοίνικα στο Διεθνές Φεστιβάλ Κινηματογράφου των Καννών και βραβεύτηκε με Χρυσή Σφαίρα Καλύτερης Ξενόγλωσσης Ταινίας.Karalis (2012), σελ. 187. Ο Φούντας ξανασυνεργάστηκε με τον Κακογιάννη λίγο αργότερα, για το Κορίτσι με τα μαύρα (1956). 

Την περίοδο 1960-1964 ο Φούντας εμφανίστηκε σε πολλές ταινίες που έτυχαν διεθνούς προβολής. Το 1960 συμμετείχε στο Ποτέ την Κυριακή του Ζυλ Ντασέν, πλάι και πάλι στη Μερκούρη. Η ξενόγλωσση ταινία «Ποτέ την Κυριακή» του άνοιξε το δρόμο για διεθνή καριέρα και τον έκανε γνωστό και στο εξωτερικό. 

Το 1963 έπαιξε σε δύο ταινίες που συμμετείχαν στα 36α Βραβεία Αμερικανικής Ακαδημίας Κινηματογράφου. Η μία ήταν τα Κόκκινα φανάρια (1963), σε σκηνοθεσία του Βασίλη Γεωργιάδη, η οποία θεωρείται μία από τις χαρακτηριστικότερες ερμηνείες του Φούντα, και η άλλη το Αμέρικα, Αμέρικα του Ελία Καζάν. Το 1964 ο Φούντας συνεργάστηκε ξανά με τον Κακογιάννη, για το βραβευμένο Αλέξης Ζορμπάς. 

Επόμενες σημαντικές στιγμές του Φούντα ήταν οι Με τη λάμψη στα μάτια (1966) και Πυρετός στην άσφαλτο (1967), των Πάνου Γλυκοφρύδη και Ντίνου Δημόπουλου αντίστοιχα. Για τις ερμηνείες του στις ταινίες αυτές, τιμήθηκε με Βραβεία Α' Ανδρικού Ρόλου στο έβδομο και όγδοο Φεστιβάλ Κινηματογράφου Θεσσαλονίκης. 

Από το 1970 και έπειτα η παρουσία του Γιώργου Φούντα στον κινηματογράφο άρχισε να μειώνεται. Το 1973 έκανε την πρώτη του εμφάνιση στην τηλεόραση, για τη σειρά Κατοχή, που προβαλλόταν στην ΥΕΝΕΔ. Δύο χρόνια αργότερα, έλαβε βασικό ρόλο στη σειρά Ο Χριστός ξανασταυρώνεται. Η τελευταία του ταινία ήταν το δραματοποιημένο ντοκιμαντέρ της Βίκυς Πεζίρη, Οι λεβέντες της θάλασσας (1997).

 Προσωπική ζωή 
Ο Γιώργος Φούντας παντρευτηκε δύο φορές. Το 1947 με την Ελένη Επισκόπου, με την οποία απέκτησε έναν γιο, τον Θύμιο (1952) και μια κόρη, την Τζέλλα (1950). Δεύτερη σύζυγός του, από το 1954, ήταν η διάσημη χορεύτρια, Χρυσούλα Ζώκα (1931–2015) , με την οποία απέκτησε ακόμη έναν γιο, τον Παναγιώτη (1969). Η Χρυσούλα Ζώκα, πέθανε στις 12 Απριλίου 2015, ανήμερα το Πάσχα, από καλπάζουσας μορφής καρκίνο, σε ηλικία 84 ετών. Κηδεύτηκε στις 14 Απριλίου στο κοιμητήριο Γλυφάδας.

Πέθανε το απόγευμα της 28ης Νοεμβρίου 2010, στο νοσοκομείο Mediteraneo, όπου νοσηλευόταν τον τελευταίο καιρό, σε ηλικία 86 ετών. Την τελευταία δεκαετία της ζωής του, έπασχε από τη νόσο Αλτσχάιμερ. Κηδεύτηκε την Τρίτη στις 11 π.μ., στο Πρώτο Νεκροταφείο Αθηνών και ετάφη στο Νεκροταφείο Άγιος Γεώργιος, στην Τερψιθέα Γλυφάδας.

Ήταν υποστηρικτής του Παναθηναϊκού.

Φιλμογραφία
Κινηματογράφος
ΈτοςΤίτλοςΡόλος1944Χειροκροτήματα θεατρίνος1946Καταδρομή στο Αιγαίοκαταδρομέας 1951Νεκρή πολιτεία Μαθιός1952Μαύρη γηΔημήτρης1954Ανοιχτή θάλασσαΚωνσταντήςΟ άνεμος του μίσουςΑρτέμηςΘα σε περιμένω πάντα (aka Γυναίκες δίχως άντρες)ΖανήςΤο κορίτσι της γειτονιάςΣπύροςΜαγική πόλις Κοσμάς Μπέρτσος1955ΣτέλλαΜίλτος Ο αγαπητικός της βοσκοπούλας Μήτρος1956Οι άσσοι του γηπέδουφίλαθλοςΤο κορίτσι με τα μαύρα Χρήστος1957Η λίμνη των πόθων Χρήστος ΡαζήςΑνοικτή θάλασσαΚωνσταντής1958ΓαλήνηΦώτης ΓλάροςΓερακίναΓιάννοςΜόνο για μια νύχταΔημήτρης Σεργίου1960Αν ήξερες, παιδί μουΑντίο ζωή Δημήτρης ΒεργήςΗ αυγή του θριάμβουυπολοχαγός ΓιώργοςΛύτρωσέ με, αγάπη μουΜεμάςΠόθοι στα στάχυαΘάνοςΠοτέ την Κυριακή Τόνιο1961Η κατάρα της μάναςΤάσος Γούσιας 1962Η μεγάλη θυσίαΔημήτρης ΦαρράςΠολιορκίακάτοικοςΠροδομένη αγάπηΣτράτος1963ΖήλειαΑλέξης ΡωμανόςΤο κάθαρμα (Η μαρκησία του λιμανιού)Μάνος ΑποστολίδηςΤα κόκκινα φανάριαΜιχαήλος Αμέρικα, Αμέρικα1964ΚραυγήΓιώργος ΜέρκοςΑνεμοστρόβιλοςΑνδρέας ΒαρδήςΤο κορίτσι της Κυριακής ΜίλτοςΟ κράχτηςΤάσος ΚαγιάφαςΑλέξης ΖορμπάςΜαυραντώνης 1965Ο επαναστάτηςΓιώργος1966Ο ΨαρόγιαννοςΨαρόγιαννοςΟι στιγματισμένοιΓιώργος ΦλωράςΜε τη λάμψη στα μάτια Νικόλας Δάκας1967Τρούμπα '67ΑργύρηςΠυρετός στην άσφαλτο Βασίλης Μέρκος1968Πολύ αργά για δάκρυα Πέτρος Μαντάς1969Ο πρόσφυγαςΓιώργος / Λεωνής ΣκούταρηςΟ αντάρτης του βάλτουΘανάσης ΒάρδαςΗ λεωφόρος της προδοσίαςΑλέξανδρος Βέργος1970Ο μεγάλος ένοχοςΧρήστος Νοταράς1980Έξοδος κινδύνου Μάρκος Αγγέλου198117 σφαίρες για έναν άγγελο Νότης1986Το κορίτσι της Μάνης Πανάγος1997Οι λεβέντες της θάλασσαςκαπετάνιος

Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες συμμετείχε ο Γ. Φούντας, ως ηθοποιός. 

 χρονική περίοδος παράσταση ρόλος εταιρεία παραγωγής θέατρο σκηνοθέτης Ελληνική Θεατρική Περίοδος 1948/1949 Το χρυσάφι Ντάνιελ Ντριού Ρεαλιστικό Θέατρο Θέατρο Περοκέ Γιώργος Γιαννίσης Ελληνική Θεατρική Περίοδος 1955/1956 Μάρτυς κατηγορίας Μπερν Θίασος Κατερίνας - Ελεύθερος Καλλιτεχνικός Οργανισμός Θέατρο Κατερίνας Μάριος Πλωρίτης

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές

 Πηγές 
 Vrasidas Karalis (2012). A History of Greek Cinema. New York, NY: Continuum. ISBN 9781441180902.

Εξωτερικοί σύνδεσμοι

Ο ηθοποιός στο cine.gr 
Αφίσα από την ταινία "Κόκκινα Φανάρια", Ταινιοθήκη της Ελλάδος

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι του Ωδείου Αθηνών